ಗಿಬ್ಸನ್ ನ್ಯೂಯಾರ್ಕ್‌ನ ಪೀಕ್‌ಸ್ಕಿಲ್‌ನಲ್ಲಿ ಜನಿಸಿದರು. ಹಟ್ಟನ್ ಗಿಬ್ಸನ್ ಮತ್ತು ಐರಿಷ್ ಸಂಜಾತೆ ಅನ್ನೆ ಪೆಟ್ರೀಸಿಯ(ನೀ ರೈಲಿ)ಅವರ 11 ಮಂದಿ ಮಕ್ಕಳಲ್ಲಿ 6ನೆಯವರಾಗಿದ್ದರು ಮತ್ತು ಎರಡನೇ ಪುತ್ರರಾಗಿದ್ದರು. ಅವರ ತಂದೆಯ ತಾಯಿ ಆಸ್ಟ್ರೇಲಿಯ ಒಪೇರಾ ಗಾಯಕಿ ಎವಾ ಮೈಲಾಟ್(1875-1920) ಗಿಬ್ಸನ್ ಕಿರಿಯ ಸಹೋದರರಲ್ಲಿ ಒಬ್ಬರಾದ ಡೊನಾಲ್ ಕೂಡ ಒಬ್ಬ ನಟ. ಅವರ ಪ್ರಥಮ ಹೆಸರು ಸೇಂಟ್ ಮೆಲ್‌‍ನಿಂದ ಹುಟ್ಟಿಕೊಂಡಿದೆ. ಸೇಂಟ್ ಮೆಲ್ ಐದನೇ-ಶತಮಾನದ ಐರಿಷ್ ಸಂತ ಮತ್ತು ಗಿಬ್ಸನ್ ತಾಯಿಯ ತವರು ಆರ್ಡಾಗ್,ಡಯೋಸೀಸ್‍‌‌ನ ಸಂಸ್ಥಾಪಕ. ಅವರ ಎರಡನೇ ಹೆಸರಾದ ಕಾಲ್ಮ್-ಸಿಲ್ಲೆ ಯನ್ನು ಐರಿಷ್ ಸಂತನೊಬ್ಬ ಹಂಚಿಕೊಂಡಿದ್ದು, ಗಿಬ್ಸನ್ ತಾಯಿ ಹುಟ್ಟಿ ಬೆಳೆದ ಲಾಂಗ್‌ಫರ್ಡ್ ಕೌಂಟಿಯ ಪ್ಯಾರಿಷ್ ಹೆಸರಾಗಿದೆ. ತನ್ನ ತಾಯಿಯ ಕಾರಣದಿಂದ ಗಿಬ್ಸನ್ ಐರಿಷ್ ಮತ್ತು ಅಮೆರಿಕದ ದ್ವಿಪೌರತ್ವವನ್ನು ಹೊಂದಿದ್ದರು.

ನ್ಯೂಯಾರ್ಕ್ ಸೆಂಟ್ರಲ್ ರೈಲ್‌ರೋಡ್ ವಿರುದ್ಧ 1968ರ ಫೆಬ್ರವರಿ 14ರಂದು ಕೆಲಸಕ್ಕೆ ಸಂಬಂಧಿಸಿದ ಕಾನೂನು ದಾವೆಯಲ್ಲಿ $145,000 ಗೆದ್ದ ಕೂಡಲೇ ಹಟ್ಟನ್ ಗಿಬ್ಸನ್ ಆಸ್ಟ್ರೇಲಿಯದ ಸಿಡ್ನಿಗೆ ತಮ್ಮ ಕುಟುಂಬವನ್ನು ಸ್ಥಳಾಂತರಿಸಿದರು. ಆ ಸಂದರ್ಭದಲ್ಲಿ ಗಿಬ್ಸನ್ ಅವರಿಗೆ 12 ವರ್ಷ ವಯಸ್ಸಾಗಿತ್ತು. ಹಟ್ಟನ್ ತಾಯಿಯ ತವರಾದ ಆಸ್ಟ್ರೇಲಿಯಕ್ಕೆ ಸ್ಥಳಾಂತರವನ್ನು ಆರ್ಥಿಕ ಕಾರಣಗಳಿಗಾಗಿ ಮಾಡಲಾಗಿತ್ತು. ಏಕೆಂದರೆ ವಿಯೆಟ್ನಾಂ ಯುದ್ಧಕ್ಕೆ ಕಡ್ಡಾಯ ಸೈನ್ಯ ಸೇವೆಗೆ ಆಸ್ಟ್ರೇಲಿಯ ಮಿಲಿಟರಿ ತಮ್ಮ ಹಿರಿಯ ಪುತ್ರನನ್ನು ನಿರಾಕರಿಸುತ್ತದೆಂದು ಹಟ್ಟನ್ ಭಾವಿಸಿದರು.

ಗಿಬ್ಸನ್ ಅವರು ತಮ್ಮ ಪ್ರೌಢಶಾಲೆಯ ವರ್ಷಗಳಲ್ಲಿ ನ್ಯೂ ಸೌತ್ ವೇಲ್ಸ್ ವಾಹರೂಂಗಾದ ಸೇಂಟ್ ಲಿಯೊಸ್ ಕ್ಯಾಥೋಲಿಕ್ ಕಾಲೇಜ್‌ನಲ್ಲಿ ಕ್ರೈಸ್ತ ಸಹೋದರರ ಕೂಟದ ಸದಸ್ಯರಿಂದ ಶಿಕ್ಷಣ ಪಡೆದರು.

"ಮ್ಯಾಡ್ ಮ್ಯಾಕ್ಸ್" ಸರಣಿಗಳು
ಲೋಕೋಪಕಾರ
ಹಂತಗಳು
ಬಾಲ್ಯ ಜೀವನ